Барацьба паміж Полаччынай і Кіеўшчынай ідзе і ў далейшыя часы. Яраслаў Мудры змагаецца з Брачыславам Ізяславічам, дзядзька з пляменнікам, Вялікая спрэчка разгарэлася з-за Ноўгарада, каторы быў як-бы паўночным ключом воднага шляху “з варагаў у грэкі”. Мець у руках гэты ключ было вельмі важна. Хто меў гэты ключ, той меў магчымасць замкнуць і адчыніць шлях тагачаснага гандлю. Апроч таго, спрэчка ідзе з-за ўладання двума гарадамі — Віцебскам і Усвятамі. Гэтыя гарады мелі таксама вялікае экономічнае значэнне. Той, хто ўладарыў імі меў надта важную частку вялікага шляху, дзе былі волакі паміж Дняпром і Заходняй Дз віной. Барацьба паміж Полацкам і Кіевам скончылся тым, што Кіеўшчына адмовілася ад прытэнзій на Віцебск і Усвяты.